
Príloha č. 8 súťažných podkladov
_________________________________________________________________________________________________________

[bookmark: _Hlk163313938]odôvodnenie použitia rokovacieho konania so zverejnením
podľa § 70 zákona č. 343/2015 Z. z. o verejnom obstarávaní a o zmеnе a doplnení niektorých zákonov v znení neskorších predpisov
1. Zoznam skratiek
CPV	Common Procurement Vocabulary (jednotný klasifikačný systém pre verejné obstarávanie)
FVE	fotovoltická elektráreň
GES 	garantovaná energetická služba
MaR	meranie a regulácia
MV SR 	Ministerstvo vnútra Slovenskej republiky
M&V	meranie a verifikácia (Measurement and Verification)
OR PZ	Okresné riaditeľstvo Policajného zboru
SP		súťažné podklady
ZTI		zdravotnotechnické inštalácie 
2. Identifikácia zákazky
2.1. Názov zákazky: 
„Rožňava – OR PZ, rekonštrukcia a modernizácia objektu pomocou GES“.
2.2. Verejný obstarávateľ:
Ministerstvo vnútra Slovenskej republiky
Pribinova 2, 812 72 Bratislava
IČO: 00151866
2.3. Druh zákazky:
Služby, ktorých súčasťou je poskytovanie garantovanej energetickej služby podľa zákona č. 321/2014 Z. z. o energetickej efektívnosti, vrátane súvisiacich stavebných, technologických, projektových, servisných, prevádzkových a modernizačných plnení.
2.4. CPV kódy:
Hlavný predmet:
[bookmark: _Hlk225556850]Hlavný slovník
· 71314000-2 – Energetika a súvisiace služby
Doplnkový slovník:
· [bookmark: _Hlk225556918]45216111-5 – Stavebné práce na objektoch policajných staníc
· 45210000-2 – Stavebné práce na stavbe budov 
· [bookmark: _Hlk225556929]50700000-2 – Opravy a údržba vnútornej inštalácie budov 
· [bookmark: _Hlk225556940]71320000-7 – Inžinierske projektovanie
· 71300000-1 – Inžinierske služby 
2.5. Predpokladaná hodnota zákazky:
3 301 707,80 EUR bez DPH
2.6. Zvolený postup:
Rokovacie konanie so zverejnením podľa § 70 zákona o verejnom obstarávaní.
3. Legislatívny rámec
3.1. Rokovacie konanie so zverejnením je osobitný postup zadávania zákazky, ktorý verejný obstarávateľ môže použiť len za podmienok ustanovených v § 70 zákona č. 343/2015 Z. z. (ďalej len „zákon o verejnom obstarávaní“).
3.2. Podľa § 70 ods. 1 písm. c) zákona o verejnom obstarávaní môže verejný obstarávateľ použiť rokovacie konanie so zverejnením, ak vzhľadom na povahu, zložitosť alebo právne a finančné podmienky zákazky alebo riziká s nimi spojené nie je možné zadať zákazku bez predchádzajúceho rokovania.
3.3. Verejný obstarávateľ posúdil charakter, rozsah, technické a prevádzkové väzby, zmluvné a finančné podmienky a riziká predmetnej zákazky a dospel k záveru, že podmienky podľa § 70 ods. 1 písm. c) zákona o verejnom obstarávaní sú splnené.
4. Základná charakteristika predmetu zákazky
4.1. Predmetom zákazky je komplexná rekonštrukcia, modernizácia a energetická obnova objektu Okresného riaditeľstva Policajného zboru Rožňava (ďalej len „Objekt“) prostredníctvom GES, v spojení s realizáciou stavebných, technologických, inštalačných a modernizačných opatrení 
4.2. Objekt OR PZ Rožňava sa nachádza na adrese Janka Kráľa 1902/1, 048 01 Rožňava. Ide o samostatne stojaci, čiastočne podpivničený a stavebne i funkčne členitý objekt, pozostávajúci zo štyroch vzájomne prepojených budov: administratívnej budovy, budovy kriminálnej polície, vstupnej budovy s garážou a budovy ubytovne. Vybrané priestory sú prevádzkované nepretržite v režime 24/7; ide najmä o ubytovacie priestory, cely predbežného zadržania, dispečing a súvisiace prevádzkové priestory. Objekt sa nachádza v ochrannom pásme pamiatkovej zóny mesta Rožňava.
4.3. Predmet zákazky sa člení na:
· Opatrenia GES – jadro GES, kategória A,
· Opatrenia vyvolané GES, kategória B, ktoré sa podľa konečného technického, finančného a zmluvného zaradenia členia na:
· B1 – Opatrenia vyvolané GES zahrnuté do Investičných nákladov GES a uhrádzané prostredníctvom Platieb za GES,
· B2 – Opatrenia vyvolané GES uhrádzané samostatne mimo Platieb za GES,
· Opatrenia mimo GES – modernizáciu a interiérové opravy, kategória C v rozsahu položiek C1 až C9.
4.4. Opatrenia mimo GES sa realizujú v rámci jednej Zmluvy o GES v osobitnom dielovom režime. Sú od Opatrení GES a Opatrení vyvolaných GES vecne, rozpočtovo, finančne, fakturačne, účtovne a kontrolne oddelené. Náklady na tieto opatrenia nevstupujú do Garantovaných ročných úspor, Skutočných ročných úspor, Platieb za GES, Odmeny za služby ani do Finančného modelu GES. Sú však realizované v tom istom Objekte a musia byť koordinované s energetickými, stavebnými, elektroinštalačnými, ZTI a prevádzkovými zásahmi.
5. Dôvody použitia rokovacieho konania so zverejnením
Verejný obstarávateľ po posúdení charakteru zákazky a možností jednotlivých postupov zadávania dospel k záveru, že sú splnené podmienky na použitie rokovacieho konania so zverejnením podľa § 70 ods. 1 písm. c) zákona o verejnom obstarávaní.
5.1. Povaha a zložitosť zákazky
· Zákazka nemá povahu štandardnej dodávky stavebných prác ani štandardného nákupu konkrétneho technologického zariadenia. Jej výsledkom má byť funkčné, technicky kompatibilné a ekonomicky udržateľné riešenie energetickej obnovy Objektu s dosiahnutím a dlhodobým garantovaním úspor energie.
· Predmet zákazky zahŕňa vzájomne závislé činnosti, najmä návrh technického riešenia, projektovanie, realizáciu stavebných a technologických opatrení, koordináciu vyvolaných stavebných zásahov, zavedenie MaR, podružného merania a energetického monitoringu, nastavenie M&V, energetický manažment, servis, údržbu a garanciu úspor počas Obdobia garancie.
· Navrhované energetické opatrenia sa musia posudzovať a optimalizovať vo vzájomných technických, energetických, prevádzkových a ekonomických súvislostiach. Analýza vhodnosti pre GES – OR PZ Rožňava identifikuje najmä opatrenia zamerané na výmenu otvorových výplní, zateplenie obvodových stien, strešných a podlahových konštrukcií, hydraulické vyregulovanie a individuálnu reguláciu teploty, úpravu zdroja tepla, modernizáciu osvetlenia, FVE, MaR, monitoring a energetický manažment.
· Návrh, realizácia, uvedenie do prevádzky a integrácia FVE, modernizácie vnútorného osvetlenia, systémov MaR, podružného merania a energetického monitoringu vyžadujú koordináciu odborných kapacít v oblasti elektrotechnických zariadení a energetických systémov, v rozsahu určenom Súťažnými podkladmi a Zmluvou o GES.
· Predchádzajúce rokovanie je potrebné na spresnenie technického riešenia v medziach minimálnych požiadaviek verejného obstarávateľa, na posúdenie jeho realizovateľnosti v konkrétnych podmienkach Objektu a na zladenie technických, prevádzkových, časových a ekonomických súvislostí.
5.2. Právne a zmluvné podmienky
· GES je dlhodobý zmluvný model založený na prenose rizika dosiahnutia dohodnutej úrovne úspor na poskytovateľa GES. Zmluva o GES musí upraviť najmä rozsah Garantovaných ročných úspor, východiskový stav, metodiku M&V, zohľadnenie relevantných zmien prevádzkových a klimatických podmienok, spôsob výpočtu Skutočných ročných úspor, mechanizmus riešenia Výpadku úspor, servisné a prevádzkové povinnosti, zodpovednosť za vady, sankcie a pravidlá zmien počas trvania zmluvy.
· Zároveň je potrebné samostatne upraviť realizáciu, financovanie, fakturáciu, odovzdanie, prevzatie a zodpovednosť za vady Opatrení mimo GES. Tieto opatrenia sú síce súčasťou jedného koordinovaného plnenia, nesmú však byť zahrnuté do garancie úspor ani do finančného modelu GES.
· Rokovanie je potrebné na spresnenie zmluvných mechanizmov tak, aby zmluvné podmienky primerane rozdelili riziká medzi verejného obstarávateľa a poskytovateľa GES, zabezpečili dôsledné oddelenie kategórií A, B a C a zároveň umožnili riadne a kontrolovateľné plnenie predmetu zákazky.
5.3. Finančné podmienky a riziká
· Finančná štruktúra zákazky kombinuje plnenia v režime GES a samostatne finančne oddelené Opatrenia mimo GES. Finančný model GES obsahuje investičné náklady GES, Platby za GES a Odmenu za služby, pričom náklady na Opatrenia mimo GES sa do tohto modelu nezapočítavajú.
· Opatrenia vyvolané GES sa v konečnej Ponuke, štruktúrovanom rozpočte, Finančnom modeli a Zmluve o GES jednoznačne označia ako opatrenia B1 alebo B2. Do Investičných nákladov GES a Platieb za GES možno zaradiť iba opatrenia B1, ktoré majú priamu, konkrétnu a preukázateľnú technickú väzbu na konkrétne Opatrenie GES a sú technicky neoddeliteľné od jeho riadnej, bezpečnej a funkčnej realizácie alebo prevádzky. Opatrenia B2 a opatrenia kategórie C sa financujú a uhrádzajú samostatne mimo Platieb za GES.
· Verejný obstarávateľ predpokladá, že financovanie energetických opatrení môže byť viazané aj na externé finančné nástroje alebo grantové schémy, ak budú dostupné a aplikovateľné. Pri Opatreniach mimo GES sa predpokladá samostatné financovanie z rozpočtových prostriedkov MV SR alebo z iného prípustného zdroja.
· Rokovanie je potrebné najmä na preverenie hospodárnosti a uskutočniteľnosti navrhovaného finančného modelu, na jednoznačné vecné a finančné zaradenie jednotlivých plnení do kategórie A, B alebo C, na vylúčenie duplicitného ocenenia a dvojitého financovania a na nastavenie finančných a zmluvných parametrov zodpovedajúcich reálnemu technickému riešeniu.
5.4. Prevádzkové a realizačné riziká
· Rekonštrukcia a modernizácia sa uskutočňuje v režimovom objekte Policajného zboru, ktorého prevádzku nemožno v plnom rozsahu prerušiť. Vybrané priestory sú prevádzkované 24 hodín denne, sedem dní v týždni. Realizácia musí zohľadniť režim vstupu do Objektu, požiadavky na ochranu bezpečnosti prevádzky, osobných údajov a majetku, koordináciu odstávok, prístup do technických priestorov a zachovanie základnej funkčnosti Objektu počas realizácie.
· Ďalšie riziká súvisia s členitosťou Objektu, väzbou navrhovaných opatrení na existujúce stavebné konštrukcie a technické zariadenia, s realizáciou FVE na streche, potrebou riešenia stavebných a technických zásahov vyvolaných GES a s polohou Objektu v ochrannom pásme pamiatkovej zóny.
· Rokovanie umožní primerane spresniť harmonogram, etapizáciu, technológiu realizácie, podmienky odstávok, režim koordinácie s prevádzkou Objektu a opatrenia na riadenie realizačných rizík bez zmeny minimálnych požiadaviek verejného obstarávateľa.
5.5. Predmet rokovania a jeho hranice
Rokovanie bude vedené so všetkými uchádzačmi, ktorí predložia úplnú základnú ponuku a splnia požiadavky verejného obstarávateľa na základnú ponuku, za podmienok zabezpečujúcich transparentnosť, rovnaké zaobchádzanie a nediskrimináciu. Rokovaním nesmie dôjsť k zmene minimálnych požiadaviek na predmet zákazky, ku zmene kritérií na vyhodnotenie ponúk, k rozšíreniu predmetu zákazky ani k zahrnutiu nákladov na Opatrenia mimo GES do režimu GES.
Predmetom rokovania bude najmä:
· technické spresnenie navrhovaného riešenia v rámci minimálnych požiadaviek SP,
· vecné, technické a rozpočtové spresnenie opatrení kategórie A, B a C,
· harmonogram, etapizácia, organizácia prác, režim odstávok a zabezpečenie prevádzky Objektu,
· návrh M&V, energetického monitoringu, energetického manažmentu, servisu a prevádzky,
· zmluvné a finančné podmienky GES a samostatný režim Opatrení mimo GES.
Predmetom rokovania nebudú:
· minimálne požiadavky verejného obstarávateľa na predmet zákazky,
· kritériá na vyhodnotenie ponúk, ich váhy a pravidlá ich uplatnenia,
· minimálna požadovaná úroveň garantovaných úspor,
· základné pravidlá oddelenia kategórií A, B a C,
· pravidlo, podľa ktorého sa náklady na Opatrenia mimo GES nezapočítavajú do Garantovaných ročných úspor, Skutočných ročných úspor, Platieb za GES, Odmeny za služby ani Finančného modelu GES.
6. Posúdenie primeranosti použitia rokovacieho konania so zverejnením
6.1. Verejný obstarávateľ považuje použitie rokovacieho konania so zverejnením za primerané, nevyhnutné a v súlade so zásadami transparentnosti, rovnakého zaobchádzania a nediskriminácie.
6.2. Postup je založený na zverejnení oznámenia o vyhlásení verejného obstarávania. Účasť bude umožnená všetkým hospodárskym subjektom, ktoré splnia podmienky účasti. Rokovania budú vedené za rovnakých a vopred určených podmienok so všetkými uchádzačmi, ktorí predložia úplnú základnú ponuku. Po skončení rokovaní budú uchádzači vyzvaní na predloženie konečných ponúk, ktoré budú vyhodnotené na základe vopred určených kritérií.
6.3. Rokovanie je primeraným nástrojom na dosiahnutie technicky realizovateľného, prevádzkovo bezpečného, finančne transparentného a hospodárneho riešenia pri zachovaní základných požiadaviek verejného obstarávateľa.
7. Záver
7.1. Verejný obstarávateľ konštatuje, že pri zákazke „Rožňava – OR PZ, rekonštrukcia a modernizácia objektu pomocou GES“ sú splnené podmienky na použitie rokovacieho konania so zverejnením podľa § 70 ods. 1 písm. c) zákona o verejnom obstarávaní.
7.2. Povaha a zložitosť predmetu zákazky, jeho dlhodobé zmluvné nastavenie, kombinácia GES a samostatne oddelených Opatrení mimo GES, potreba nastavenia M&V a garancie úspor, osobitosti Objektu OR PZ Rožňava, prevádzkové obmedzenia a technické, zmluvné a finančné riziká objektívne neumožňujú zadať zákazku bez predchádzajúceho rokovania.
7.3. Rokovacie konanie so zverejnením umožní v zákonných medziach spresniť technické, realizačné, prevádzkové, finančné a zmluvné aspekty plnenia tak, aby výsledkom bola hospodárna, transparentná, funkčná a kontrolovateľná Zmluva o GES.

Vypracoval:
XXXXX
Referent, odd. investičnej výstavby, OI SE MV SR

Dátum: _________________________________

Podpis: _________________________________


Súhlasí:
XXXX
Vedúci odd. investičnej výstavby OI SE MV SR
Dátum: _________________________________
Podpis: _________________________________

Schválil:
XXXXX
Riaditeľ odboru investícií, sekcia ekonomiky MV SR
Dátum: __________________________________
Podpis: __________________________________

